text: Fængslet for vold og trusler på kroen
  09 juni 2016 kl. 13.48
  En 40-årig mand er varetægtsfængslet i fire uger efter et besøg på Løsning Kro. Han troppede op på kroen og truede en bartender og slog ham flere gange.
  Manden blev anholdt kort tid efter episoden, som foregik ved 23-tiden onsdag aften. I grundlovsforhøret i Retten i Horsens nægtede han alt.
  - Han forklarede, at han ikke kunne huske noget om episoden, oplyser anklager Jesper Rubow, Sydøstjyllands Politi. Dommeren valgte dog alligevel at fængsle ham, fordi han for kort tid siden er blevet prøveløsladt efter en tidligere voldsdom.
  Den 40-årige overfaldt en 42-årig ansat. Han han fulgte efter bartenderen ud i kroens køkken. Den ansatte blev slået i nakken og på siden af hovedet.  Samtidig blev der udtalt forskellige trusler.
  